gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9755, del 29-12-2023 (2023/13680)

RESOLUCIÓ de 21 de desembre de 2023, de la Direcció General de Justícia, per la qual s'amplia el termini per a resoldre la convocatòria per a la provisió, pel sistema de lliure designació, d'un lloc de treball en l'Institut de Medicina Legal d'Alacant, oferit per Resolució de 6 de novembre de 2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9755

Data del DOGV
:   29-12-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/13739


Data del document
:   21-12-2023

Organisme emissor
:   Conselleria de Justícia i Interior

Tipus de document
:   Resolució

Anàlisi jurídica

 Descriptors 

:   * Conselleria de Justícia i Interior

RESOLUCIÓ de 21 de desembre de 2023, de la Direcció General de Justícia, per la qual s'amplia el termini per a resoldre la convocatòria per a la provisió, pel sistema de lliure designació, d'un lloc de treball en l'Institut de Medicina Legal d'Alacant, oferit per Resolució de 6 de novembre de 2023. [2023/13564]  
Per mitjà de la Resolució de 6 de novembre de 2023, la Direcció General de Justícia convoca per a la seua provisió, pel sistema de lliure designació, un lloc de treball en l'Institut de Medicina Legal d'Alacant.  
  
La base quarta de la Resolució establix que el nomenament s'haurà d'efectuar en el termini d'un mes comptat a partir de la finalització del termini per a la presentació de les sol·licituds, una vegada apreciada la idoneïtat de les persones candidates. Este termini es podrà prorrogar, excepcionalment, fins a un mes més.  
Atesa la complexitat tècnica de la Memòria que acompanya a la sol·licitud l'única candidata presentada, a fi de valorar-ne adequadament la idoneïtat, la concurrència de diversos dies festius durant el termini previst per a dictar resolució i tenint en compte que l'art. 60 del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servici de l'Administració de Justícia, preveu com a termini de resolució d'estos procediments un màxim de dos mesos, esta direcció general entén que concorre l'excepcionalitat prevista en la base quarta i acorda:  
  
Ampliar per un mes el termini previst inicialment per a efectuar el nomenament del candidat que resulte idoni.   
  
València, 21 de desembre de 2023.- La directora general de Justícia (PA. Art 7 del Decret 134/2003, de 10 d'agost, del Consell), la directora general d'Atenció a les Víctimes: Mª Belén Pulgar Gutiérrez.
Diari Oficial de la Generalitat Valenciana


Sumari del DOGV 9572, del 12-04-2023 (2023/3491)

Anunci de la relació definitiva de persones aspirants admeses i excloses de la convocatòria per a la selecció i cobertura d'una plaça d'agent de desenvolupament local, dins del procés d'estabilització d'ocupació temporal.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9572

Data del DOGV
:   12-04-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/3491


Data del document
:   29-03-2023

Organisme emissor
:   Ajuntament de Sedaví

Tipus de document
:   Anunci

Descriptors 

:   * concurs administratiu

Anunci de la relació definitiva de persones aspirants admeses i excloses de la convocatòria per a la selecció i cobertura d'una plaça d'agent de desenvolupament local, dins del procés d'estabilització d'ocupació temporal. [2023/3491]  
Havent-se aprovat per Resolució d'Alcaldia núm. 740, de data 29 de març de 2023, la relació definitiva de persones aspirants admeses i excloses de la convocatòria per a la selecció i cobertura d'una plaça de agent desenvolupament local, incardinada en un procés d'estabilització d'ocupació temporal, del tenor literal següent:  
  
Relació de persones aspirants admeses DNI  
Fernández Torreblanca, María Luz \*\*\*2365\*\*  
García Aparicio María Dolores \*\*\*1406\*\*  
Ramón Galindo, Patricia \*\*\*9096\*\*  
Román Rojas, Francisco \*\*\*4914\*\*  
San Miguel Navarro, Evaristo \*\*\*0807\*\*  
Vila Monzó, David \*\*\*7967\*\*  
  
  
  
Relació de persones aspirants excloses DNI Motiu  
No en consten   
  
  
La baremació dels mèrits de les persones aspirants proposades s'efectuarà el dia 26 d'abril de 2023, a les 09.00 hores, a l'Ajuntament de Sedaví  
Tota aquesta informació estarà a la disposició de les persones interessades en la seu electrònica d'aquest ajuntament.  
  
Sedaví, 29 de març de 2023.- L'alcalde: José Francisco Cabanes Alonso.
Diari Oficial de la Generalitat Valenciana


Sumari del DOGV 9546, del 03-03-2023 (2023/1517)

Informació pública del document de modificació puntual del Pla general d'esmena d'error material de classificació en sòl urbà de Lloma del Mas.
-----------------------------------------------------------------------------------------------------------------------------------------------

### Dades del document

Número de DOGV
:   9546

Data del DOGV
:   03-03-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/1517


Data del document
:   10-02-2023

Organisme emissor
:   Ajuntament de Bétera

Tipus de document
:   Anunci

Descriptors 

:   * pla d'urbanisme
    * administració local

Informació pública del document de modificació puntual del Pla general d'esmena d'error material de classificació en sòl urbà de Lloma del Mas. [2023/1517]  
Mitjançant Acord plenari de data 6 de febrer de 2023 s'ha acordat, entre altres punts, el sotmetiment a informació pública del document de modificació puntual del Pla general d'esmena d'error material de classificació en sòl urbà Lloma del Mas, de Bétera, presentat per la mercantil Navarro Gómez-Lobo, SL, de conformitat amb el que es preveu en l'article 61 en relació amb l'article 55.2 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge (TRLOTUP).  
  
Durant el termini de quaranta-cinc dies hàbils, a comptar de la publicació del present anunci en el Diari Oficial de la Generalitat Valenciana, podran formular-se al·legacions i consultar el document ressenyat en les dependències d'aquest ajuntament, Departament d'Urbanisme, horari de 09.00 a 14.00 hores (edifici de la policia local, primera planta), situat en c/ Les Maces, 26, i en la pàgina web https://www.betera.es/va/pagina/informacio-publica  
  
Bétera, 10 de febrer de 2023.- L'alcaldessa: Elia Verdevio Escriba.
Diari Oficial de la Generalitat Valenciana


Sumari del DOGV 9611, del 06-06-2023 (2023/5851)

Anunci de nomenament de funcionària de carrera.
-----------------------------------------------

### Dades del document

Número de DOGV
:   9611

Data del DOGV
:   06-06-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/5851


Data del document
:   19-05-2023

Organisme emissor
:   Ajuntament de Benicàssim

Tipus de document
:   Anunci

Descriptors 

:   * funcionari

Anunci de nomenament de funcionària de carrera. [2023/5851]  
En compliment del que es disposa en l'article 62.1.b del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, i l'article 68.1.b de la Llei 4/2021, de 16 d'abril, de la Generalitat, de la funció pública valenciana, es fa públic que, una vegada fetes les proves selectives, s'ha nomenat:  
  
  
Nuria María Gil Sales, amb DNI núm...575..., com a inspectora de la policia local, funcionària de carrera, pertanyent al grup A, subgrup A2, escala d'administració especial, subescala de serveis especials, classe: policia local, especialitat: escala tècnica, en virtut del Decret de l'Alcaldia núm. 2023-1411, de 2 de maig de 2023, que ha pres possessió del càrrec el 16 de maig de 2023.  
  
Cosa que es fa pública als efectes oportuns.  
  
Benicàssim, 19 de maig de 2023.- L'alcaldessa: Susana Marqués Escoín.
Diari Oficial de la Generalitat Valenciana


Sumari del DOGV 9539, del 22-02-2023 (2023/1730)

ACORD de 17 de febrer de 2023, del Consell, d'autorització de l'expedient de rescabalament 2/2023 per obligacions contretes en 2022.
------------------------------------------------------------------------------------------------------------------------------------

### Dades del document

Número de DOGV
:   9539

Data del DOGV
:   22-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1730


Data del document
:   17-02-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 17 de febrer de 2023, del Consell, d'autorització de l'expedient de rescabalament 2/2023 per obligacions contretes en 2022. [2023/1730]  
D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Hisenda i Model Econòmic el Consell, amb la deliberació prèvia, en la reunió de 17 de febrer de 2023,  
  
  
ACORDA  
  
Primer  
Autoritzar l'aprovació per la persona titular de la Conselleria d'Hisenda i Model Econòmic de l'expedient de rescabalament 2/2023 com a conseqüència dels serveis de suport, desenvolupament, evolució, adaptació i manteniment de les aplicacions que conformen el sistema d'informació per a la gestió de fons FEAGA i propis de la Comunitat Valenciana (exp. CNMY17/DGTIC/07), prestats en el període comprés entre el 29 de setembre i el 28 de novembre de 2022, per un import total de 342.678,68 € (IVA inclòs).  
  
Segon  
Autoritzar la imputació al pressupost corrent del 2023 de les obligacions econòmiques generades en l'exercici 2022, per import de 342.678,68 € (IVA inclòs).  
  
Orihuela, 17 de febrer de 2023  
  
La consellera secretària,  
AITANA MAS MAS
Diari Oficial de la Generalitat Valenciana


Sumari del DOGV 9521, del 27-01-2023 (2023/412)

Anunci pel qual se sotmet a informació pública la declaració d'interés comunitari per a una atribució d'ús i aprofitament en sòl no urbanitzable, relativa a una activitat de tractament de troncs (expedient 2897969), al terme municipal de Llombai, ubicada al polígon 16, parcel·la 628.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9521

Data del DOGV
:   27-01-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/412


Data del document
:   12-01-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

Anunci pel qual se sotmet a informació pública la declaració d'interés comunitari per a una atribució d'ús i aprofitament en sòl no urbanitzable, relativa a una activitat de tractament de troncs (expedient 2897969), al terme municipal de Llombai, ubicada al polígon 16, parcel·la 628. [2023/412]  
Admesa a tràmit la sol·licitud de declaració d'interés comunitari promoguda per Inmobital, SL, relativa a una activitat de tractament de troncs, en sòl no urbanitzable (expedient 2897969), al terme municipal de Llombai, ubicada en el polígon 16, parcel·la 628, i de conformitat amb el que disposa l'article 223.4.a del text refós de la Llei d'ordenació del territori, urbanisme i paisatge aprovat pel Decret legislatiu 1/2021, de 18 de juny, del Consell, se sotmet a informació pública durant el termini de vint dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, durant el qual les persones interessades poden consultar l'expedient (projecte de declaració d'interés comunitari i estudi d'integració paisatgística) i formular per escrit les observacions que estimen pertinents, en la pàgina web https://ovius.gva.es/oficina\_tactica/#/inicio entrant en l'apartat «Consulta DIC», així com en les oficines del Servei Territorial d'Urbanisme, de la Conselleria de Política Territorial, Obres Públiques i Mobilitat, edifici PROP del carrer Gregori Gea, núm. 27, de València, en horari d'exposició al públic de 09.00 a 14.00 hores (demanant cita prèvia als telèfons 095734694 i 910776145).  
  
  
València, 12 de gener de 2023.- El cap del Servei Territorial d'Urbanisme: Carlos Aubán Nogués.
Diari Oficial de la Generalitat Valenciana


Sumari del DOGV 9684, del 15-09-2023 (2023/9345)

Extracte de la Resolució de 8 de setembre de 2023, del vicerector d'Investigació de la Universitat Jaume I, per la qual es convoquen tres beques d'iniciació a la investigació a càrrec del projecte «PHONICSOFT - APP para la mejora de la comunicación en pacientes con discapacidad auditiva».
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9684

Data del DOGV
:   15-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9345


Data del document
:   08-09-2023

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I
    * ajuda pública

Extracte de la Resolució de 8 de setembre de 2023, del vicerector d'Investigació de la Universitat Jaume I, per la qual es convoquen tres beques d'iniciació a la investigació a càrrec del projecte «PHONICSOFT - APP para la mejora de la comunicación en pacientes con discapacidad auditiva». [2023/9345]  
   
  
BDNS (identif.): 716063.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/716063)  
  
Primer. Beneficiaris  
Estudiantat de l'UJI del grau en Enginyeria Informàtica que haja superat almenys el 50 % dels crèdits de la titulació, que no haja superat tots els crèdits dels quals consta la titulació o els crèdits extra dels quals s'haja pogut matricular, i que tinga la nacionalitat espanyola, siga nacional d'un estat membre de la Unió Europea, o siga estranger amb permís de residència o d'estudis a Espanya i la documentació identificativa en vigor, en el moment de la incorporació a la beca.  
  
  
Segon. Finalitat  
Obtenir formació i col·laborar en el projecte d'investigació: «PHONICSOFT - APP para la mejora de la comunicación en pacientes con discapacidad auditiva».  
  
Tercer. Característiques  
Tres beques d'iniciació a la investigació amb dedicació de quinze hores setmanals i una retribució bruta mensual de 600 euros. Les persones beneficiàries seran incloses en el Règim General de la Seguretat Social.  
La durada prevista és de dos mesos.  
  
Quart. Bases reguladores  
Accessibles a: http://www.uji.es/seu/info-adm/tao/  
  
Cinqué. Import  
L'import global destinat a la concessió d'aquesta beca és de 3.948,54 euros.  
  
Sisé. Termini de presentació de sol·licituds  
Deu dies a partir del següent al de la publicació d'aquest extracte en el Diari Oficial de la Generalitat Valenciana.  
  
Castelló de la Plana, 8 de setembre de 2023. El vicerector d'Investigació (p. d. R 24.05.2022; DOGV 9349, 27.05.2022): Jesús Lancis Sáez.
Diari Oficial de la Generalitat Valenciana


Sumari del DOGV 9525, del 02-02-2023 (2023/875)

Nomenament de diversos funcionaris de carreracom a agents de la policia local.
------------------------------------------------------------------------------

### Dades del document

Número de DOGV
:   9525

Data del DOGV
:   02-02-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/875


Data del document
:   19-12-2022

Organisme emissor
:   Ajuntament d'Onda

Tipus de document
:   Anunci

Nomenament de diversos funcionaris de carreracom a agents de la policia local. [2023/875]  
Per Resolució de l'Alcaldia números 3238, 3237, 3236, 3235 i 3234, de data 12 de desembre de 2022, s'ha efectuat el nomenament de Luís Miguel Araque Lapuente, David Fernández Martí, Carlos Llopis Esbrí, Cristina Rovira Alcántara i Juan Salomón Franco com a funcionaris de carrera en lloc d'agents de la policia local, pertanyents a l'escala d'administració especial, subescala serveis especials, classe policia local i els seus auxiliars, grup C1.  
Cosa que es publica en compliment del que disposa l'article 62.1.b del Reial decret legislatiu 5/2015, del text refós de la Llei de l'Estatut Bàsic de l'Empleat Públic i l'article 68.1.b de la Llei 4/2021, de 16 d'abril, de la Generalitat, de la funció pública valenciana.  
  
Cosa que es fa pública per a general coneixement i efectes.  
  
Onda, 19 de desembre de 2022.- L'alcaldessa: Carmen Ballester Feliu.
Diari Oficial de la Generalitat Valenciana


Sumari del DOGV 9558, del 21-03-2023 (2023/2596)

CORRECCIÓ d'errades de la Resolució de 21 de setembre de 2021, del president de l'Institut Valencià de Cultura, per a la concessió dels premis de la trenta-sisena edició del Festival Internacional de Cinema de València - Cinema Jove.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9558

Data del DOGV
:   21-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2596


Data del document
:   08-03-2023

Organisme emissor
:   Institut Valencià de Cultura

Tipus de document
:   Correcció d'errades

Correcció d'errades

 Descriptors 

:   * Institut Valencià de Cultura
    * distinció honorífica

CORRECCIÓ d'errades de la Resolució de 21 de setembre de 2021, del president de l'Institut Valencià de Cultura, per a la concessió dels premis de la trenta-sisena edició del Festival Internacional de Cinema de València - Cinema Jove. [2023/2596]  
En el Diari Oficial de la Generalitat Valenciana número 9183, de 28 de setembre de 2021, es va publicar la Resolució de 21 de setembre de 2021, del president de l'Institut Valencià de Cultura, per a la concessió dels premis de la trenta-sisena edició del Festival Internacional de Cinema de València - Cinema Jove, i advertida una errada, es procedeix a corregir-laen els següents termes:  
  
En el resolc quart,  
  
On diu:  
«Concedir el premi Lluna de València a la millor websèrie de 2.500 euros a 1 de esos días, d'Andy Gorostiaga, amb càrrec al crèdit previst en la secció 09, entitat 00706, en la línia de subvenció S6425000, «Premis Cinema Jove», inclòs en el capítol IV del pressupost de l'Institut Valencià de Cultura.»;  
  
Ha de dir:  
«Concedir el premi Lluna de València a la millor websèrie de 2.500 euros a 1 de esos días, de Sabrina Barca, amb càrrec al crèdit previst en la secció 09, entitat 00832, en la línia de subvenció S6425000, «Premis Cinema Jove», inclòs en el capítol IV del pressupost de l'Institut Valencià de Cultura.»  
  
València, 8 de març de 2023.- La presidenta de l'Institut Valencià de Cultura: Raquel Tamarit Iranzo.
Diari Oficial de la Generalitat Valenciana


Sumari del DOGV 9746, del 15-12-2023 (2023/11574)

Anunci pel qual se sotmet a informació pública la declaració d'interés comunitari per a una atribució d'ús i aprofitament en sòl no urbanitzable, relativa a establiment de restauració, en el terme municipal d'Elx, situada en polígon 106, parcel·la 80 (referència DIC-23/0374).
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9746

Data del DOGV
:   15-12-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/11326


Data del document
:   27-11-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Anunci

Descriptors 

:   * Conselleria de Medi Ambient, Aigua, Infraestructures i Territori
    * administració local
    * pla d'urbanisme

Anunci pel qual se sotmet a informació pública la declaració d'interés comunitari per a una atribució d'ús i aprofitament en sòl no urbanitzable, relativa a establiment de restauració, en el terme municipal d'Elx, situada en polígon 106, parcel·la 80 (referència DIC-23/0374). [2023/11897]  
S'ha admés a tràmit, d'acord amb el que es preveu en el text refós de la Llei 5/2014, de la Generalitat, de 25 de juliol, d'ordenació del territori, urbanisme i paisatge, l'expedient DIC-23/0374, promogut per Jesús Sánchez Margaix, per a activitat d'establiment de restauració, situada en el polígon 106, parcel·la 80, del terme municipal d'Elx. Per aquest edicte se sotmet a informació pública el projecte de l'actuació, segons el que es disposa en l'apartat a) de l'article 223.4 del mencionat text legal, durant el termini de 20 dies hàbils des de la publicació del present edicte en el Diari Oficial de la Generalitat Valenciana. Dins d'aquest termini pot ser examinat en la Plataforma Urbanística Digital en l'enllaç següent:  
  
https://ovius.gva.es/oficina\_tactica/?idioma=es\_ES#/tramita/25789/68935I68W7072C0838  
  
Si sorgeix algun problema amb l'accés telemàtic, pot contactar amb el Servei Territorial d'Urbanisme d'Alacant telefonant al PROP 012 (224 826 509), indicant la referència DIC corresponent.  
  
Alacant, 27 de novembre de 2023.- El cap del Servei Territorial d'Urbanisme: Miguel Nicolás Halabi Antón.